ஒருநாள் எனது மூத்த சகோதரர் “உனக்கு இது பற்றி எல்லாம் விளக்கம் தெரிந்துகொள்ள வயது பத்தாது” என்று வற்புறுத்தி வெள்ளிக்கிழமை தொழுகைக்கு அழைத்துச் சென்றார். அன்று இந்த பரப்புரையைக் கேட்டேன். அப்பொழுதெல்லாம் யாரிடமும் அதிகமாக, தானாக விவாதம் செய்வது கிடையாது. இந்தக் கதையில் ஆயிரமாயிரம் கேள்விகள் உள்ளது. அப்பொழுது எனக்கு எழுந்த கேள்வி இதுதான்; இந்தச்சிறுவனால் அவன் பெற்றோர்கள் வழிகெடுவார்கள் என்பதால் அல்லாவின் திட்டப்படி கொலை செய்வதென்றால் உலக மக்களை எல்லாம் வழிகெடுக்கும் ஷைத்தானை அல்லா கொன்றுவிட்டால் எல்லோரும் சுத்த சன்மாரக்க சுயம்புகளா இருப்பார்களே. ஏன் இதனை அல்லா செய்யவில்லை. சரி… அல்லாவுக்கும் ஷைத்தானுக்கும் ஒரு போட்டி. ஷைத்தான் அல்லாவிடம் “நான் மக்களை உன் வழிநிலிருந்து கெடுப்பேன் இது சத்தியம்” என்று சவால் விடுகிறான். அல்லாவும் “சரி எங்க உன் திறமையை பார்ப்போம். உன் பேச்ச கேட்டா நரகத்துல போடுவேன் என்று மக்களை எச்சரித்து வைக்கிறேன். நீ முடிந்தால் கெடு” என்று இருவருக்கும் போட்டி. அப்படி என்றால் அந்தச் சிறுவனால் அந்தப் பெற்றோர்கள் கெடுகிறார்களா இல்லையா என்று தானே நேர்மைமிக்க ஒருவன் பாரக்க வேண்டும். இப்படி புடிச்சு கொள்வதா இருந்தால் இங்கு யார் கோழைத்தனமாக நடந்து கொள்கிறார்.? ஒரேயடியா ஒரே ஒரு ஷைத்தானை கொன்றுவிட்டால்….. இந்த உலகமே பாவகாரியங்களற்ற உலகமாக மாறிவிடுமே. இந்த கம்யூனிச ஷைத்தான்களுக்கு வேலை இல்லாமல் போய்விடும் தானே. இன்னும் சொல்லப் போனால் கம்யூனிச ஷைத்தான் தோன்றியே இருக்கமாட்டான். உலக மக்களனைவரும் சுகபோக வாழ்க்கையை வழங்குவோம் என்று கத்திக்கிட்டு திரியமாட்டான்.